คุณคะ พอดีอยู่ๆก็เหมือนมีเนื้อเป็นติ่ง เกิดขึ้นมาตรงจมูกระหว่างกลางของรูจมูกทั้ง2ข้างด้านนอกผิวหนัง เป็นสีออกแดงๆเนื้อเหมือนหัวสิว แต่ดูแล้วมันไม่ใช่คะมันใหญ่กว่าหัวสิวนิดหน่อย แต่ไม่มีอาการเจ็บหรือปวดนะคะ แต่ถ้าโดนก็มีเจ็บแบบเสียวๆ คะ เป็นมาประมาณ6วันได้แล้วคะ อันนี้มันคือเนื้องอกหรือว่าอะไรอ่ะคะอันตรายมากไหมคะ ตอนที่มีอาการช่วงแรกคือคันๆตรงจมูกเลยคะแต่ตอนนี้ไม่คันแล้วคะ
สวัสดีค่ะ ติ่งเนื้อสีแดงๆ คล้ายหัวสิวที่เกิดตรงผิวหนังของจมูก อาจเป็น- การอักเสบของเนื้อเยื่อ (cellulitis) ใต้ผิวหนังและผิวหนัง ซึ่งจะทำให้ผิวหนังมีอาการบวมแดง แต่มักจะมีอาการเจ็บและปวดร่วมด้วย นอกจากนี้อาจมีไข้ อ่อนเพลีย ปวดเมื่อยตามตัว สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา- เป็นสิว ซึ่งเกิดจากการอุดตันของต่อมไขมันใต้ผิวหนัง ต่อมามีการอักเสบเกิดขึ้นจึงทำให้มีสีแดง ซึ่งเหมือนกับการเกิดสิวบริเวณอื่นๆ ของใบหน้า- เนื้องงอกของผิวหนังชนิดต่างๆ เช่น squamous papilloma, hemangioma (เนื้องอกหลอดเลือด ซึ่งจะเห็นเป็นสีแดง) เป็นต้น- ติ่งเนื้องอกธรรมดา (nasal polyp) ภายในโพรงจมูกที่ยื่นโผล่ออกมาด้านนอก เกิดจากเยื่อบุจมูกและเยื่อเนื้อใต้เยื่อบุมีการหนาตัวขึ้น จากการอักเสบเรื้อรังทั้งจากการติดเชื้อและจมูกอักเสบจากภูมิแพ้- เป็นหูด ซึ่งเกิดจากการติดเชื้อไวรัส HPV ลักษณะจะเป็นตุ่มนูนกลมแข็ง ผิวหยาบ ขรุขระ ออกเป็นสีเทา ๆ เหลือง ๆ หรือสีน้ำตาลหากติ่งยังคงปรากฏไม่ยุบหายไป แนะนำควรไปพบแพทย์เพื่อทำการรักษาให้ตรงกับโรคค่ะ ในเบื้องต้น ควรหลีกเลี่ยงการไปแคะ แกะเกาติ่งดังกล่าวค่ะ